text: Skatteminister afviser tysk kritik af grænsekontrol
  31 maj 2011 kl. 07.24
  Tyskland har ikke noget at komme efter med sin kritik af dansk grænsekontrol, siger skatteministeren.
  Tyskland har været meget kritisk overfor, at Danmark indfører grænsekontrol.
  Men - Tyskland er et af otte andre EU-lande, som anvender samme grænsekontrol.
  Det siger skatteminister Peter Christensen til Der Nordschleswiger. 
  Derfor forstår Peter Christensen slet ikke kritikken.
  - Danmark overholder Schengenaftalen. 99 procent af bilisterne ved de store grænseovergange vil blive vinket igennem, siger han til Der Nordschleswiger. 
  De første toldere begynder deres kontrol-arbejde mandag den 6. juni.
  